10 moet-lees-stories: Maandag 27 Januarie 2020 | Netwerk24
27 Januarie 2020 18:20
Hiermee die 10 moet-lees-stories op Maandag 27 Januarie 2020.
1. Lesufi eis antwoorde ná moord op leerling
Panyaza Lesufi, Gautengse LUR vir onderwys, eis antwoorde van die Graceland Education Center in Germiston nadat Laticia Jansen (14), ’n gr. 9-leerling aan die skool sedert Woensdag vir drie dae afwesig was sonder dat iemand iets vermoed het en nadat haar ouma Lynette, Donderdag, ’n dag ná haar verdwyning by die skool was om haar as vermis aan te meld.
2. Graan SA: Mathews praat oor aanval op sy plaas
Dit is onaanvaarbaar dat ’n mens so iets in ’n beskaafde land moet beleef. So het Derek Mathews, visevoorsitter van Graan SA, Maandag gesê terwyl hy en sy familie nog tot verhaal gekom het ná ’n plaasaanval Saterdagaand op sy plaas naby Sannieshof in Noordwes.
3. N1-jaer in hof, ‘kan tronk toe gaan’
Die man van Midrand wat in die vakansietyd in ’n Audi teen 308 km/h op die N1- hoofweg gejaag het, word deur tronkstraf in die gesig gestaar,” sê die Gautengse verkeerspolisie.
4. DA daag 1ste burger in Tshwane voor tugverhoor
Die DA gaan sy beleërde burgemeester in Tshwane, Stevens Mokgalapa, voor ’n tugverhoor van die party se federale regskommissie daag.
5. Eise teen staatshospitale nou R104 mjd
Eise vir mediese nalatigheid teen gesondheidsdepartemente in die provinsies beloop altesaam R104 miljard, toon ’n verslag wat Maandag deur die nieregeringsorganisasie Health Systems Trust uitgereik is.
6. Deloitte vra: Wat behoort grootbase te verdien?
Wat is ’n billike salaris vir ’n grootbaas in Suid-Afrika? Dis die sleutelvraag wat die ouditfirma Deloitte in sy nuutste verslag oor uitvoerende hoofde se vergoeding vra.
7. Regter: ‘Dudu Myeni mors geld’
8. Nederland vra Jode verskoning oor sy rol in Holocaust
Die Nederlandse premier het Sondag op die herdenkingsdag van die volksmoord op die Jode om verskoning gevra dat sy land te min gedoen het om die vervolging van dié mense te beveg.
9. Vrou dood aan ystervarkies eet
'n Vrou van Australië is dood terwyl sy aan ’n kompetisie deelgeneem het om te kyk wie die meeste ystervarkies kan eet.
10. Enock se verhaal sny diep